Հայ դպրոցի սիրելի՛ մանկավարժներ, կրթական գործի հարգարժան պատասխանատուներ, ուզում եմ իմ անսահման շնորհակալությունը և ամենամեծ խոնարհումը փոխանցել Ձեզ, որ կարողացել եք օտար հողում հայապահպան մեծ ծրագրեր, «Հայ դպրոց» ծրագիրն իրողություն դարձնել: Հիրավի, երիցս բարդ է Հայրենիքից հեռու հայեցի կրթության և դաստիարակության մեծագույն առաքելությունն իրականացնելու Ձեզ վստահված գործը: Ձեր` հայ մանկան հայեցի լեզվամտածողության ձևավորման նպատակամետ գործունեությունն անվերապահորեն և ամենամեծ դրվատանքների է արժանի: Փառք ու պատիվ ձեզ, ձեր մարդակերտումի և հայակերտումի մեծ գործին: